turjo4nis/wikipedia-bn-dump-20250701 huggingface dataset:
কোয়ান্টাম তথ্যগুপ্তিবিদ্যা

কোয়ান্টাম তথ্যগুপ্তিবিদ্যা () কোয়ান্টাম বলবিজ্ঞান-ভিত্তিক তথ্যগুপ্তিবিদ্যা।

প্রাথমিক ইতিহাস 
আইবিএম-এর টি জে ওয়াটসন রিসার্চ ল্যাবরেটরির কোয়ান্টাম কম্পিউটিং প্রকল্পের অন্যতম জনক চার্লস বেনেট ও তাঁর সহকর্মী জন স্মোলিন ও জিল ব্রাসার ১৯৮৯ সালে কোয়ান্টাম বলবিজ্ঞানের নীতিকে কাজে লাগিয়ে কীভাবে একটি নতুন তথ্যগুপ্তি ব্যবস্থা উদ্ভাবন করা যায়, এ নিয়ে পরীক্ষা চালান। পরীক্ষাটি ছিল এরকম - কতগুলি প্রোটনকে একটি ৩০ সেমি লম্বা চ্যানেলের মধ্য দিয়ে একটি আলোক-আবদ্ধকারী বাক্সের দিকে চালানো হয়। ফোটনগুলির পোলারায়ন, অর্থাৎ এদের আন্দোলনের দিক, কতগুলি ১ ও ০ মানবিশিষ্ট কোয়ান্টাম বিট বা কিউবিট হিসেবে গণ্য করা হয়। এই কিউবিটের সারিকে কোন বার্তার তথ্যগুপ্তির "চাবি" হিসেবে ব্যবহার করা যায়, এবং এই চাবির সাহায্যে কোন বার্তাকে সংকেতায়িত বা সংকেতমুক্ত করা সম্ভব। এই বিশেষ কোয়ান্টাম চাবির বৈশিষ্ট্য হল এতে হাইজেনবার্গের অনিশ্চয়তা নীতির প্রয়োগ ঘটেছে। কেউ যদি এই প্রোটন ধারা দিয়ে গঠিত এই কোয়ান্টাম চাবি উদ্ঘাটন করতে যায়, তবে সে প্রোটনগুলির বৈশিষ্ট্যে পরিবর্তন আনবে, যা বার্তার প্রেরক ও গ্রাহকের কাছে দৃষ্টিগোচর হবে। এ কারণে নীতিগতভাবে এই কৌশলের মাধ্যমে এমন তথ্যগুপ্তকারী চাবি তৈরি করা সম্ভব যা বাইরের কারও পক্ষে উদ্ঘাটন করা সম্ভব নয়।

কোয়ান্টাম তথ্যগুপ্তায়ন কীভাবে কাজ করে 
প্রথমে প্রেরক একটি লেসার রশ্মি দুইটি মোডের যেকোন একটিতে পোলারায়িত একটি একক ফোটন প্রাপকের কাছে পাঠায়। একটি মোডে ফোটনগুলি উল্লম্ব বা অনুভূমিকভাবে পোলারায়িত হয় (আয়তাকার মোড)। অন্যটিতে এগুলি উল্লম্বের সাথে ৪৫ ডিগ্রী কোণে ডানে বা বামে পোলারায়িত হয় (কর্ণ মোড)।

এরপর প্রেরক, যাকে কোয়ান্টাম তথ্যগুপ্তিবিদ্যার ভাষায় সাধারণত অ্যালিস নামে ডাকা হয়, অনির্দিষ্টভাবে আয়ত বা কর্ণ মোডের যেকোন একটি ব্যবহার করে প্রাপক বা ববের কাছে কতগুলি বিট পাঠায়। বব-ও অনির্দিষ্টভাবে যেকোন একটি মোড ব্যবহার করে বিটগুলি পরিমাপের চেষ্টা করে। হাইজেনবার্গের অনিশ্চয়তা নীতি অনুসারে বব কেবল একটি মোডে বিট পরিমাপ করতে পারে, দুইটি নয়। বব আর অ্যালিসের মোড মিলে গেলেই কেবল বব সঠিক চাবিটি পেতে পারে। সমস্ত ফোটন পরিমাপের পর বব অ্যালিসকে জানায় সে বিটগুলির প্রতিটি পরিমাপ করতে কী কী মোড ব্যবহার করেছে, আর অ্যালিস ববকে জানায় সে কী মোডে প্রতিটি বিট পাঠিয়েছে; কিন্তু বিটগুলির মান তারা একে অপরের সাথে শেয়ার করে না। এভাবে অ্যালিসের সাথে মোড মিলিয়ে বব বিটগুলির সঠিক মান নির্ণয়ে সক্ষম হয়, এবং এই চাবিটি বার্তাকে গোপনকারী কোন অ্যালগোরিদমের ইনপুট হিসেবে ব্যবহার করা হয়। যদি ইভ নামের কোন ব্যক্তি আড়ি পাততে চেষ্টা করে, সে হাইজেনবার্গের নীতির কারণে কখনোই একই সাথে দুইটি মোড ব্যবহার করতে পারবে না। যদি ইভ ভুল মোডে পরিমাপ করে এবং ববের কাছে বিটগুলি পাঠায়, তবে সেগুলিতে অবধারিতভাবে ভুল থাকবে, এবং অ্যালিস ও বব বিট ও ভুল পরীক্ষা করে তার উপস্থিতি ধরতে পারবে।

ব্যবহারিক বাণিজ্যিকীকরণ 
কোয়ান্টাম তথ্যগুপ্তির বাণিজ্যিকিকরণের সবচেয়ে বড় বাধা ভৌগোলিক দূরত্বের সমস্যা। ফোটন লেসার ও অপটিকাল ফাইবার ব্যবহার করে বেশি দূরে চাবি পাঠানো দুরূহ। তাছাড়া কিউবিট বিবর্ধক বা অ্যামপ্লিফায়ারও ব্যবহার করা যায় না, কেননা তাতে চাবির ফোটনের পোলারায়ন প্রকৃতি পাল্টে যায়। ২০০৩ সালে জেনেভা-ভিত্তিক আইডি কন্তিক ও নিউ ইয়র্ক-ভিত্তিক ম্যাজিক টেকনলজিস ১০ কিমির গুনিতক দূরত্বে কোয়ান্টাম চাবি পাঠানোর প্রযুক্তি বাজারে ছাড়ে। ২০০৪ সালে টোকিওর এনইসি কোম্পানি ১৫০ কিমি দূরত্ব পর্যন্ত কোয়ান্টাম চাবি পাঠাতে সক্ষম হয়।

বহিঃসংযোগ 
 ম্যাজিক টেকনলজিস-এর ওয়েবসাইট
 আইডি কন্তিকের ওয়েবসাইট

তথ্যগুপ্তিবিদ্যা
উদীয়মান প্রযুক্তি
ভিতরিয়া

ভিতরিয়া () পূর্ব ব্রাজিলের একটি শহর এবং এস্পিরিতো সান্তু রাজ্যের রাজধানী। এস্পিরিতু সান্তু উপসাগরের একটি দ্বীপের উপর অবস্থিত বন্দর শহর, যা সেতুর মাধ্যমে মূল ভূখণ্ডের সাথে যুক্ত। শহরটি রাজ্যের প্রধান বাণিজ্যিক কেন্দ্র। এখান থেকে চিনি, কফি, কাঠ, চাল ও মানিয়োক রপ্তানি হয়। শহরের নিকটে অবস্থিত তুবারাঁউ একটি খনিজ-লোহা রপ্তানীকেন্দ্র। ভিতরিয়াতে এস্পিরিতু সান্তু সরকারী বিশ্ববিদ্যালয় (১৯৬১) অবস্থিত। শহরটি ১৫৩৫ সালে স্থাপিত হয়। বর্তমান জনসংখ্যা প্রায় ৩ লক্ষ।

ব্রাজিলের শহর
ইগুয়াসু জলপ্রপাত

ইগুয়াসু জলপ্রপাত বা গুয়ারিয়া জলপ্রপাত () আর্জেন্টিনা (৮০%) ও ব্রাজিলের (২০%) সীমান্তে অবস্থিত একটি জলপ্রপাত। এটি দক্ষিণ আমেরিকার একটি প্রাকৃতিক বিস্ময়। ইগুয়াসু নদী যেখানে পারানা নদীর সাথে মিলিত হয়েছে, তার ২৪ কিমি পূর্বে ইগুয়াসু জলপ্রপাত অবস্থিত। পারানা মালভূমির ঢাল বেয়ে পাহাড়ি ঝর্ণাধারা নেমে এসে প্রায় ৭৩ মিটার নিচে পতিত হয়। ইগুয়াসু জলপ্রপাত আকারে নায়াগ্রা জলপ্রপাতের চেয়ে বড়। বর্ষাকালে এটির প্রশস্ততা প্রায় ৪ কিমি-এ গিয়ে দাঁড়ায়, তবে শুষ্ক মৌসুমে এটি প্রায় ৭৩০ মি প্রস্থের দুইটি আলাদা জলপ্রপাত হিসেবে পতিত হয়।

তথ্যসূত্র

বহিঃসংযোগ 

 Foz do Iguaçu (Brazilian government site, in Portuguese)
 Cataratas del Iguazú (Argentine government site, in Spanish)
 Iguazu Falls Travel Information (English website) 
 Greatest Places: Iguazu Falls page
 Iguazu Falls at UNESCO World Heritage Centre site
 
 https://vimeo.com/44873371

আর্জেন্টিনার জলপ্রপাত
ব্রাজিলের জলপ্রপাত
ইগুয়াসু নদী

ইগুয়াসু নদী ( ,  ), ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।

তথ্যসূত্র 

ব্রাজিলের নদী
আর্জেন্টিনার নদী
আন্তঃসীমান্ত নদী
শিঙ্গু নদী

শিঙ্গু নদী () উত্তর-পশ্চিম ব্রাজিলের একটি নদী। মাতু গ্রস্‌সু মালভূমির উত্তরাংশের তিনটি জলধারা মিলিত হয়ে নদীটির জন্ম হয়েছে। প্রায় ১৯৮০ কিমি দীর্ঘ নদীটি উত্তরদিকে প্রবাহিত হয়ে মাতু গ্রস্‌সু ও পারা রাজ্যের মধ্য দিয়ে প্রবাহিত হয়ে আমাজন নদীতে পতিত হয়েছে। নদীটির কেন্দ্রীয় অংশে অসংখ্য ছোট-বড় জলপ্রপাত আছে। মোহনার কাছে থেকে প্রায় ১৬০ কিমি অভ্যন্তর পর্যন্ত এতে নৌপরিবহন সম্ভব।

ব্রাজিলের নদী
আমাজন নদীর উপনদী
আরাগুয়াইয়া নদী

আরাগুয়াইয়া ( , Karajá: ♂ Berohokỹ [beɾohoˈkə̃], ♀ Bèrakuhukỹ [bɛɾakuhuˈkə̃]) ব্রাজিলে একটি নদী। মাতু গ্রস্‌সু মালভূমিতে উৎপন্ন হয়ে এটি উত্তর-পূর্ব দিকে প্রবাহিত হয় এবং ২২৫০ কিমি পথ পাড়ি দেয়ার পর তোকাতিন্স নদীর সাথে মিলিত হয়। আরাগুয়াইয়া মধ্যপথে কিছু এলাকার জন্য (আরাগুয়াইয়া ও রিউ জাভায়েস নামের) দুই ভাগে ভাগ হয়ে যায় এবং পরে আবার মিলিত হয়। এর ফলে বানানাল দ্বীপ নামের একটি বিরাট নদীবেষ্টিত দ্বীপের সৃষ্টি হয়েছে। নদীটি গোইয়াস ও মাতু গ্রস্‌সু রাজ্যের মধ্যে সীমানা নির্ধারণ করেছে। জলপ্রপাতের আধিক্যের কারণে নদীটি বাণিজ্যের কাজে ব্যবহার করা হয় না।

তথ্যসূত্র 

ব্রাজিলের নদী
আমাজন নদীর উপনদী
লাতিন আমেরিকা

লাতিন আমেরিকা বলতে উত্তর ও দক্ষিণ আমেরিকা মহাদেশের এমন অঞ্চলগুলোকে বোঝায় যেখানকার জনগণ লাতিন ভাষা থেকে উদ্ভূত রোমান্স ভাষাসমূহে কথা বলে। রোমান্স ভাষা বলতে মূলত স্পেনীয় এবং পর্তুগিজ ভাষাকে বোঝায়। এই অঞ্চলটির উত্তরে রয়েছে ইঙ্গ আমেরিকা অঞ্চল যেখানকার মানুষ মূলত ইংরেজি ভাষায় কথা বলে। উত্তর ও দক্ষিণ আমেরিকা মহাদেশের ২০টি দেশ এই অঞ্চলের মধ্যে পড়ে। এগুলোর মধ্যে দক্ষিণ আমেরিকার ১০টি, মধ্য আমেরিকার ৬টি, ক্যারিবিয়ান অঞ্চলের ৩টি ও উত্তর আমেরিকা মহাদেশের ১টি দেশ রয়েছে।

এক নজরে লাতিন আমেরিকার দেশসমূহ

দক্ষিণ আমেরিকা মহাদেশ:
আর্জেন্টিনা(স্পেনীয়), 
বলিভিয়া(স্পেনীয়),
ব্রাজিল(পর্তুগিজ), 
চিলি(স্পেনীয়),
কলম্বিয়া(স্পেনীয়),
ইকুয়েডর(স্পেনীয়),
প্যারাগুয়ে(স্পেনীয়),
পেরু(স্পেনীয়),
উরুগুয়ে(স্পেনীয়) এবং
ভেনেজুয়েলা(স্পেনীয়)। 
মধ্য আমেরিকা:
পানামা(স্পেনীয়),
এল সালভাদর(স্পেনীয়),
গুয়েতেমালা(স্পেনীয়),
হুন্ডুরাস(স্পেনীয়),
নিকারাগুয়া(স্পেনীয়) এবং
কোস্টারিকা(স্পেনীয়)।
ক্যারিবিয়ান অঞ্চল:
কিউবা(কিউবান-স্পেনীয়),
হাইতি(ফরাসি) এবং
ডোমিনিকান প্রজাতন্ত্র(স্পেনীয়)।
উত্তর আমেরিকা মহাদেশ:
মেক্সিকো(স্পেনীয়)।

এছাড়াও এসব অঞ্চলের কিছু স্বায়ত্তশাসিত অঞ্চল লাতিন আমেরিকার আওতাভুক্ত।

তথ্যসূত্র 

লাতিন আমেরিকা
দেশের শ্রেণিবিন্যাস
জন হেনরি ডেভিস

জন হেনরি ডেভিস (আনু. ১৮৬৪ – ২৪ অক্টোবর ১৯২৭) একজন ধনী ব্যবসায়ী ছিলেন, যিনি ১৯০২ সালে ব্রিটিশ ফুটবল ক্লাব ম্যানচেস্টার ইউনাইটেডের মালিকানা গ্রহণ করেছিলেন, যা তখন নিউটন হিথ নামে পরিচিত ছিল। ক্লাবটি তখন দেনার ভারে জর্জরিত ছিল। জনমুখে প্রচলিত আছে যে নিউটন হিথের অধিনায়ক ও রক্ষণভাগের খেলোয়াড় হ্যারি স্ট্যাফোর্ডের কুকুর ডেভিসের দিকে দৌড় দিয়েছিল। ডেভিস কুকুরটি কিনতে চান। স্টাফোর্ড তখন ডেভিসকে বুঝিয়ে ক্লাবটি কিনতে রাজী করান।  ডেভিস ক্লাবটিকে দেনার দায় থেকে বাঁচান এবং জে. আর্নেস্ট ম্যাংনাল বিলি মেরেডিথ এবং স্যান্ডি টার্নবুল এর মতো খেলোয়াড়কে দলে ভেড়ান।

ডেভিস ক্লাবের নাম নিউটন হিথ থেকে পরিবর্তন করে ম্যানচেস্টার ইউনাইটেড রাখেন এবং দলের রঙ বদলে লাল সাদা পোষাকের প্রবর্তন ঘটান।

তথ্যসূত্র 

১৯২৭-এ মৃত্যু
ম্যানচেস্টার ইউনাইটেড ফুটবল ক্লাব পরিচালক ও চেয়ারম্যান
১৮৬০-এর দশকে জন্ম
তিয়ের্‌রা দেল ফুয়েগো

তিয়ের্‌রা দেল ফুয়েগো (স্পেনীয় ভাষায়: Isla Grande de Tierra del Fuego) দক্ষিণ আমেরিকার দক্ষিণ প্রান্তসীমায় অবস্থিত একটি দ্বীপপুঞ্জ। ম্যাগেলান প্রণালী এটিকে মহাদেশীয় ভূখণ্ড থেকে বিচ্ছিন্ন করেছে। এটির কিয়দংশ আর্জেন্টিনায় ও বাকি অংশ চিলিতে পড়েছে। দ্বীপগুলির পূর্বে আটলান্টিক মহাসাগর, দক্ষিণে দক্ষিণ মহাসাগর, পশ্চিমে প্রশান্ত মহাসাগর। এগুলির দক্ষিণ সীমা হর্ন অন্তরীপ নামে পরিচিত।

১৫২০ সালে পর্তুগিজ নাবিক ফের্দিনান্দ ম্যাজেলান (ফের্নাঁদু দি মাগালিয়াইশ) এই দ্বীপগুলি আবিষ্কার ও নামকরণ করেন। ১৯শ শতকে ব্রিটিশেরা এখানে অনেকগুলি অভিযান চালায়। এদের মধ্যে সবচেয়ে বিখ্যাত হল ১৮৩১ থেকে ১৮৩৬ সাল পর্যন্ত চার্লস ডারইউনের করা জরিপ, যা তিনি তার Zoology of the Voyage of HMS Beagle (১৮৪০) বইতে উল্লেখ করেন।

চিলির দ্বীপ
আর্জেন্টিনার দ্বীপ
আটলান্টিক মহাসাগরের দ্বীপপুঞ্জ
প্রশান্ত মহাসাগরের দ্বীপপুঞ্জ
বিভাজিত অঞ্চল
চিলির অঞ্চল
দক্ষিণ আমেরিকার অঞ্চল
পাবলিক সীমিতদায় কোম্পানি

পাবলিক সীমিতদায় কোম্পানি বা পাবলিক লিমিটেড কোম্পানি (সংক্ষেপে পিএলসি) হলো এক ধরনের সীমিত দায়বদ্ধ কোম্পানি, যা সাধারণ জনগণের কাছ থেকে মূলধন সংগ্রহের উদ্দেশ্যে শেয়ার ছাড়তে পারে। যুক্তরাজ্য ও কমনওয়েলথভুক্ত দেশগুলোতে এ ধরনের কোম্পানিকে "পাবলিক লিমিটেড কোম্পানি" বলা হয়, আর যুক্তরাষ্ট্রে একে "পাবলিক কোম্পানি" নামে অভিহিত করা হয়।

বৈশিষ্ট্য 
পাবলিক সীমিতদায় কোম্পানির সদস্য সংখ্যা সাধারণত ন্যূনতম সাতজন হয়ে থাকে এবং শেয়ারের পরিমাণ কোম্পানির স্মারকলিপিতে বর্ণিত সীমা অনুযায়ী নির্ধারিত হয়। এসব কোম্পানি শেয়ার বাজারে তালিকাভুক্ত হয়ে থাকে এবং তাদের শেয়ার অবাধে হস্তান্তরযোগ্য। শেয়ারহোল্ডাররা কোম্পানির দায়বদ্ধতার সীমাবদ্ধতার আওতায় থাকেন।

প্রকারভেদ 
পাবলিক লিমিটেড কোম্পানি মালিকানা ও নিয়ন্ত্রণের ভিত্তিতে সাধারণত দুই ভাগে বিভক্ত:

 সরকারি পাবলিক লিমিটেড কোম্পানি: যেসব পাবলিক লিমিটেড কোম্পানিতে সরকারের মালিকানা বা শেয়ারহোল্ডিং কমপক্ষে ৫১% এবং পরিচালনার দায়িত্ব সরাসরি সরকারের হাতে থাকে, সেগুলোকে সরকারি পাবলিক লিমিটেড কোম্পানি বলা হয়। এ ধরনের কোম্পানির মূল উদ্দেশ্য হতে পারে জনসেবা প্রদান ও অর্থনৈতিক কর্মকাণ্ডে সরকারের অংশগ্রহণ নিশ্চিত করা।
 বেসরকারি পাবলিক লিমিটেড কোম্পানি: যেসব পাবলিক লিমিটেড কোম্পানিতে সরকার কিয়দংশ শেয়ার ধারণ করে, যেমন ৩০% বা ৪০% শেয়ার, সেগুলোকে আধা-সরকারি কোম্পানি বা বেসরকারি পাবলিক লিমিটেড কোম্পানি বলা হয়। এসব কোম্পানিতে সরকারি ও বেসরকারি মালিকানার সংমিশ্রণ দেখা যায়। সাধারণত ব্যাংক, আর্থিক প্রতিষ্ঠান ও স্টক এক্সচেঞ্জের সাথে যুক্ত কোম্পানিগুলো এই শ্রেণিতে পড়ে।

আরও দেখুন 
 পাবলিক কোম্পানি

বহিঃসংযোগ 
 List of top 1000 PLCs

ব্যবসায় সত্তার ধরন
যুক্তরাজ্যের কোম্পানি আইন
যুক্তরাজ্যের কোম্পানি
জনজীবন
রুপার্ট মার্ডক

কিথ রুপার্ট মার্ডক (জন্ম ১১ মার্চ ১৯৩১) একজন অস্ট্রেলীয় আমেরিকান নাগরিক যিনি বহুজাতিক সংবাদ মাধ্যমের নির্বাহী কর্মকর্তা এবং নিউ ইয়র্ক ভিত্তিক নিউজ কর্পোরেশনের অধিকাংশ শেয়ারের মালিক, চেয়ারম্যান ও ব্যবস্থাপনা পরিচালক। অস্ট্রেলিয়াতে সংবাদপত্র, পত্রিকা ও টেলিভিশন কেন্দ্র স্থাপনের মাধ্যমে ব্যবসা শুরু করার পর তিনি যুক্তরাজ্য ও যুক্তরাষ্ট্রে মনোনিবেশ করেন এবং বর্তমানে বিশ্বের স্যাটেলাইট টেলিভিশন, চলচ্চিত্র, ইন্টারনেট ও অন্যান্য গণমাধ্যমের অন্যতম প্রভাবশালী ব্যক্তিতে পরিনত হন।

তথ্যসূত্র

বহিঃসংযোগ 
 Murdoch Family tree 
 Review of Bruce Page's "The Murdoch Archipelago", by Godfrey Hodgson
 Killing News: Diary of a futurist

১৯৩১-এ জন্ম
গণমাধ্যম ব্যবসায়ী
জীবিত ব্যক্তি
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২১শ শতাব্দীর মার্কিন ব্যবসায়ী
২০শ শতাব্দীর মার্কিন ব্যবসায়ী
ওরচেস্টার কলেজ, অক্সফোর্ডের প্রাক্তন শিক্ষার্থী
মার্কিন শতকোটিপতি
মার্কিন গণমাধ্যমের মালিক
অস্ট্রেলীয় প্রধান নির্বাহী
মার্কিন যুক্তরাষ্ট্রে অভিবাসিত অস্ট্রেলীয়
ইংল্যান্ডে অস্ট্রেলীয় প্রবাসী
ইংরেজ বংশোদ্ভূত অস্ট্রেলীয় ব্যক্তি
আইরিশ বংশোদ্ভূত অস্ট্রেলীয় ব্যক্তি
স্কটিশ বংশোদ্ভূত অস্ট্রেলীয় ব্যক্তি
অস্ট্রেলীয় প্রজাতন্ত্রবাদী
মার্কিন যুক্তরাষ্ট্রের নাগরিকীকৃত নাগরিক
দোরু নদী

দোরু নদী (''') আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।

তথসূত্র 

পর্তুগালের নদী
স্পেনের নদী
রয় কিন

রয় মরিস কিন (জন্ম ১০ আগস্ট, ১৯৭১, কর্ক, আয়ারল্যান্ড) একজন সাবেক পেশাদার ফুটবলার এবং বর্তমানে ইংল্যান্ডের প্রিমিয়ার লিগের ক্লাব সান্ডারল্যান্ডের ম্যানেজার, যারা ২০০৬-০৭ মৌসুমে কোকা-কোলা চ্যাম্পিয়নশিপ জিতেছে।

মূলত একজন মিডফিল্ডার কিন আধুনিক বিশ্বের অন্যতম শ্রেষ্ঠ খেলোয়াড়ের স্বীকৃতি পেয়ছেন। ১৬ বছরের সফল খেলোয়াড়ি জীবনে তিনি নটিংহ্যাম ফরেস্ট এবং ম্যানচেস্টার ইউনাইটেড ক্লাবের পক্ষে খেলেছেন। তার খেলোয়াড় হিসেবে ক্যারিয়ার শেষ হয়েছে স্কটিশ দল সেল্টিকের হয়ে খেলে।

তিনি আক্রমণাত্নক ধরনের খেলা খেলতে পছন্দ করেন এবং খেলায় নিজেকে শতভাগ উজাড় করে দেন ও সতীর্থদের কাছ থেকেও সেটাই আশা করেন। এই মনোভাবের কারণে তিনি ১৯৯৭ সাল থেকে ২০০৫ সালে বিদায়ের আগ পর্যন্ত ম্যানচেস্টার ইউনাইটেডের অধিনায়ক হিসেবে সফল হয়েছেন। ম্যানচেস্টারে ১২ বছরের ক্যারিয়ারে তিনি দলকে অনেক শিরোপা জিততে সাহায্য করেছেন এবং এখানেই তিনি শ্রেষ্ঠ খেলোয়াড় হিসেবে নিজেকে মেলে ধরেছেন।

আন্তর্জাতিক পর্যায়ে তিনি প্রজাতন্ত্রী আয়ারল্যান্ড দলে প্রায় চোদ্দ বছর খেলেছেন যার অধিকাংশ সময়েই তিনি অধিনায়ক ছিলেন। ১৯৯৪ ফিফা বিশ্বকাপে তিনি দলের পক্ষে সবগুলো ম্যাচ খেলেছেন তবে ২০০২ ফিফা বিশ্বকাপে তাকে ম্যানেজারের সাথে বিবাদের কারণে দল থেকে বাদ দেয়া হয়।

সান্ডারল্যান্ডের ম্যানেজার হিসেবে প্রথম মৌসুমেই তিনি দলকে তেইশ তম অবস্থান থেকে শীর্ষে উন্নীত করেন। তার দল একারণে ২০০৭-০৮ মৌসুমে প্রিমিয়ার লিগে খেলার সুযোগ পায়। কিনকে সান্ডারল্যান্ডের উত্থানের নায়ক হিসেবে বিবেচিত করা হয়।

তথ্যসূত্র

বহিঃসংযোগ 
 
 
 Career photos on BBC Online
 English Football Hall of Fame Profile
 Roy Keane leaves Manchester United
 Roy Keane and the Old Trafford Legacy
 I, Keano UK debut review
 Sunderland AFC
 Roy Keane news and info

প্রজাতন্ত্রী আয়ারল্যান্ডীয় ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
সেল্টিক এফ.সি. খেলোয়াড়
প্রিমিয়ার লিগের খেলোয়াড়
১৯৯৪ ফিফা বিশ্বকাপের খেলোয়াড়
২০০২ ফিফা বিশ্বকাপের খেলোয়াড়
১৯৭১-এ জন্ম
প্রিমিয়ার লিগের ম্যানেজার
নটিংহ্যাম ফরেস্ট ফুটবল ক্লাবের খেলোয়াড়
সেল্টিক ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডে প্রবাসী ফুটবলার
ফিফা ১০০
লিগ অফ আয়ারল্যান্ড খেলোয়াড়
জীবিত ব্যক্তি
উয়েফা চ্যাম্পিয়নস লিগ বিজয়ী খেলোয়াড়
পুরুষ ফুটবল মধ্যমাঠের খেলোয়াড়
বেলেঁ (ব্রাজিল)

বেলেঁ () (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।

বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।

১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন।

তথ্যসূত্র

বহিঃসংযোগ 
 বেলেঁ পৌরসভার তথ্যদ্বার

ব্রাজিলের শহর
পর্তুগিজ উপনিবেশ
ফর্তালিজা

ফর্তালিজা () উত্তর-পূর্ব ব্রাজিলের একটি শহর এবং সেয়ারা রাজ্যের রাজধানী। এটি সেয়ারা নদীর মোহনায় আটলান্টিক মহাসাগরের তীরে অবস্থিত একটি সমুদ্র বন্দর। সেয়ারা নদীর একটি শাখা পাজেউ শহরটির ভেতর দিয়ে চলে গেছে। ফর্তালিজা ব্রাজিলের একটি প্রধান সমুদ্রবন্দর এবং নিকটস্থ মুকুরিপ পয়েন্টে এর অতিরিক্ত খাঁড়ি ব্যবস্থা আছে। শহরটির প্রধান রপ্তানির মধ্যে আছে কফি, কার্নাউবা মোম, শীমবীজ, চাল, চিনি, ফল, রবার, কাঁচা ও পাকা চামড়া, এবং রাম। শহরটি ১৬১১ সালে প্রতিষ্ঠিত হয়। ১৮১০ সালে এটি সেয়ারা রাজ্যের রাজধানী হয় এবং ১৮২৩ সালে বড় শহরের মর্যাদায় উন্নীত হয়। এর জনসংখ্যা প্রায় ২৪ লক্ষ।

ব্রাজিলের শহর
ল্যাঙ্কাশায়ার ও ইয়র্কশায়ার রেলওয়ে

ল্যাঙ্কাশায়ার ও ইয়র্কশায়ার রেলওয়ে (L&YR) ব্রিটিশ যোগাযোগ ক্ষেত্রে একটি বড় অধ্যায়। ১৯২৩ সালে একত্রীকরনের আগে এটি একটি অনন্য রেলওয়ে কোম্পানি ছিল। এটি প্রধানত পূর্ব ও পশ্চিম বরাবর যাতায়াত করত।

এই প্রতিষ্ঠানের ১,৬৫০ টি বগি ছিল এবং এটির মোট জাংশন নিয়ন্ত্রণকারী সংকেত বাক্সের একতৃতীয়াংশি গড়ে ১ থেকে সাড়ে ৩ মাইলের মধ্যে ছিল। এ থেকেই প্রতিষ্ঠানটি কত বড় ছিল তা বোঝা যায়। এর যেকোন দুটি স্টেশন সাড়ে ৫ মাইলের বেশি দূরত্বে ছিল না এবং এর ১৯০৪ জন যাত্রীর জন্য ৫৭ পৃষ্ঠার বই লাগত, যেটির থেকে কেবল এগিয়ে ছিল গ্রেট ওয়েস্টার্ন রেলওয়ে, লন্ডন ও নর্থ ওয়েস্টার্ন রেলওয়ে এবং মিদল্যান্ড রেলওয়ে। লন্ডন ও নর্থ ওয়েস্টার্ন রেলওয়ের সাথে এটিকে একত্রিত করা হয় ১৯২২ সালের ১ জানুয়ারি। তবে সাধারণ ম্যানেজার, সচিব এবং প্রধান যন্ত্র প্রকৌশলীদেরকে L&YR থেকেই বেশি নেয়া হয়।

বহিঃসংযোগ 
 Lancashire and Yorkshire Railway Society
 Map of the LYR
 L&Y Trust, restoring engines & coaches

যুক্তরাজ্যের রেলওয়ে
মারিয়ানা খাত

মারিয়ানা খাত হল একটি মহাসাগরীয় খাত যা পশ্চিম প্রশান্ত মহাসাগরে অবস্থিত, প্রায়  মারিয়ানা দ্বীপপুঞ্জের পূর্বে; এটি পৃথিবীর গভীরতম মহাসাগরীয় খাত। এটি অর্ধচন্দ্রাকার এবং পরিমাপ প্রায়  দৈর্ঘ্য এবং  প্রস্থে। সর্বাধিক পরিচিত গভীরতা হল  এর মেঝে একটি ছোট স্লট-আকৃতির উপত্যকার দক্ষিণ প্রান্তে যা চ্যালেঞ্জার ডিপ নামে পরিচিত।  সমুদ্রপৃষ্ঠ থেকে খাতের গভীরতম বিন্দু মাউন্ট এভারেস্টের শিখর থেকেও  এর বেশি গভীর। 

খাতের নীচে, পানির স্তম্ভটি  চাপ প্রয়োগ করে, সমুদ্রপৃষ্ঠে আদর্শ বায়ুমণ্ডলীয় চাপের ১,০৭১ গুণ বেশি। এই চাপে, জলের ঘনত্ব ৪.৯৬% বৃদ্ধি পায়। নীচের তাপমাত্রা । 

২০০৯ সালে, মারিয়ানা ট্রেঞ্চ একটি মার্কিন জাতীয় স্মৃতিস্তম্ভ হিসাবে প্রতিষ্ঠিত হয়। 

সমুদ্রপৃষ্ঠের  এর রেকর্ড গভীরতায় স্ক্রিপস ইনস্টিটিউশন অফ ওশেনোগ্রাফির গবেষকরা খাতে মনোথ্যালামিয়া নামক এককোষী জীব সন্ধান পেয়েছে।  এই তথ্য আরও পরামর্শ দিয়েছে যে অণুজীবের জীবন গঠন পরিখার মধ্যে বিকাশ লাভ করে।

ব্যুৎপত্তি 
মারিয়ানা ট্রেঞ্চের নামকরণ করা হয়েছে নিকটবর্তী মারিয়ানা দ্বীপপুঞ্জের নামানুসারে, যা অস্ট্রিয়ার স্পেনীয় রানী মারিয়ানার সম্মানে লাস মারিয়ানাস নামকরণ করা হয়েছে। দ্বীপগুলি হল দ্বীপ আর্কের অংশ যা খাতের পশ্চিম দিকে মারিয়ানা প্লেট (দ্বীপগুলির জন্যও নামকরণ করা হয়) নামে একটি আরেকটির উপর উঠে যাওয়া প্লেটে গঠিত হয়।

ভূতত্ত্ব

গবেষণা ইতিহাস

অবতরণ 

২০২২ সাল পর্যন্ত, ২২টি মনুষ্যবাহী অবতরণ ও ৭টি মনুষ্যবিহীন অবতরণ অর্জিত হয়েছে। প্রথমটি ছিল সুইজারল্যান্ডীয়-নকশায়, ইতালীয়-নির্মিত, মার্কিন যুক্তরাষ্ট্রের নৌবাহিনীর মালিকানাধীন বাথিস্ক্যাফ ট্রিয়েস্টের মনুষ্যবাহী অবতরণ, যা ১:০৬ অপরাহ্ন, ২৩ জানুয়ারি ১৯৬০ নীচে পৌঁছেছিল। ডন ওয়ালশ এবং জ্যাক পিকার্ড বোর্ডে ছিলেন।  লোহার শট ব্যালাস্টের জন্য ব্যবহৃত হত, প্লবতার জন্য পেট্রল সহ।  বোর্ড সিস্টেম গভীরতা  গভীরতা নির্দেশ করে, কিন্তু পরে এটি  এ সংশোধন করা হয় ।  সমুদ্রপৃষ্ঠ থেকে সমুদ্রতল পর্যন্ত জলের ঘনত্বের উপর ভিত্তি করে পরিমাপ করা চাপের রূপান্তর এবং গণনা থেকে গভীরতা অনুমান করা হয়েছিল।

নোট

তথ্যসূত্র

বহিঃসংযোগ 

 মারিয়ানা ট্রেঞ্চ ডাইভ (25 মার্চ 2012) - ডিপসি চ্যালেঞ্জার
 মারিয়ানা ট্রেঞ্চ ডাইভ (23 জানুয়ারী 1960) – ট্রিয়েস্ট (নিউজরিল)
 মারিয়ানা ট্রেঞ্চ ডাইভ (50তম অ্যানিভ)    - ট্রিয়েস্ট - ক্যাপ্টেন ডন ওয়ালশ
 মারিয়ানা ট্রেঞ্চ - মানচিত্র (গুগল)
 NOAA – ওশান এক্সপ্লোরার (Ofc Ocean Exploration & Rsch)
 NOAA - ওশান এক্সপ্লোরার - মাল্টিমিডিয়া - মারিয়ানা আর্ক ( পডকাস্ট )
 NOAA - ওশান এক্সপ্লোরার - ভিডিও প্লেলিস্ট - রিং অফ ফায়ার (2004-2006)

পৃথিবীর চরম বিন্দু
বিশ্ব মহাসাগরের সর্বনিম্ন বিন্দু
প্রশান্ত মহাসাগরের মহাসাগরীয় খাত
ফিলিপাইন সাগর
লা প্লাতা

লা প্লাতা (স্পেনীয় ভাষায়: La Plata) পূর্ব আর্জেন্টিনার একটি শহর। এটি বুয়েনোস আইরেস প্রদেশের রাজধানী এবং রিও দে লা প্লাতা নদীর মোহনায় বুয়েনোস আইরেস শহরের কাছে অবস্থিত। এটি একটি আধুনিক ও পরিকল্পিত শহর। ৫ কিমি বর্গাকার ভূমির উপর এটি গড়ে তোলা হয়েছে। শহরটির রাস্তাগুলি চওড়া এবং এখানে অনেক পার্ক ও প্লাজা আছে। এটি মূলত একটি প্রশাসনিক কেন্দ্র ও বিশ্ববিদ্যালয় শহর। শহরটিতে উচ্চমানের রেল ও মহাসড়োক সংযোগ আছে এবং কাছেই এনসেনাদা বন্দর অবস্থিত। শরটির শিল্পের মধ্যে আছে তেল পরিশোধন, মাংস প্রক্রিয়াকরণ, ময়দা তৈরি, এবং টেক্সটাইল ও মেশিনারি উৎপাদন। এই শহরে লা প্লাতা জাতীয় বিশ্ববিদ্যালয় (১৯০৫), লা প্লাতা ক্যাথলিক বিশ্ববিদ্যালয় (১৯৬৮) এবং আর্জেন্টিনীয় উকিলদের বিশ্ববিদ্যালয় (১৯৬৫) অবস্থিত। এছাড়াও এখানে একটি জাদুঘর আছে যার প্রত্নতাত্ত্বিক বিভাগ বিশ্বখ্যাত। ১৮৮২ সালে প্রাক্তন প্রাদেশিক রাজধানী বুয়েনোস আইরেস জাতীয় রাজধানীতে উন্নীত হবার পর শহরটি প্রাদেশিক রাজধানী নির্বাচিত হয়। শহরটিতে প্রায় ৫ লক্ষ লোক বাস করেন।

আর্জেন্টিনার শহর
দ্য ফুটবল লিগ

ইংলিশ ফুটবল লিগ (EFL) হচ্ছে ইংল্যান্ড এবং ওয়েলসের পেশাদার ফুটবল ক্লাবের একটি লিগ। ১৮৮৮ সালে ফুটবল লিগ হিসেবে প্রতিষ্ঠিত, এটি বিশ্বের সবচেয়ে পুরানো ফুটবল লিগ, এবং এর প্রতিষ্ঠা থেকে ১৯৯২ সাল পর্যন্ত এটি ইংল্যান্ডের শীর্ষ স্তরের ফুটবল লিগ ছিল, যখন শীর্ষ ২২টি ক্লাব এটি থেকে আলাদা হয়ে Premier League গঠন করে। ফুটবল লিগ ২০১৬–১৭ মৌসুম থেকে ইংলিশ ফুটবল লিগ (EFL) হিসেবে পুনঃব্র্যান্ডেড হয়।

EFL তিনটি বিভাগে ভাগ করা হয়েছে: চ্যাম্পিয়নশিপ, লিগ ওয়ান এবং লিগ টু, প্রতিটি বিভাগে ২৪টি ক্লাব রয়েছে, মোট ৭২টি ক্লাব, যার মধ্যে উত্থান এবং অবনমন ঘটে; শীর্ষ চ্যাম্পিয়নশিপ ক্লাবগুলো প্রিমিয়ার লিগের সর্বনিম্ন স্থান দখল করা ক্লাবগুলোর সাথে স্থান পরিবর্তন করে, এবং লিগ টু’র সর্বনিম্ন ক্লাবগুলো ন্যাশনাল লিগ’র শীর্ষ ক্লাবগুলোর সাথে স্থান পরিবর্তন করে। বর্তমানে EFL-এর চারটি ক্লাব ওয়েলস থেকে – কার্ডিফ সিটি, স্বানসি সিটি, রেক্সহ্যাম এবং নিউপোর্ট কাউন্টি – বাকি ৬৮টি ইংল্যান্ডে অবস্থিত।

ফুটবল লিগ ১৯৮৩–৮৪ মৌসুম থেকে স্পনসর ছিল এবং তাই বিভিন্ন নাম দ্বারা পরিচিত ছিল।

ইংলিশ ফুটবল লিগ দুটি নকআউট কাপ প্রতিযোগিতাও আয়োজন করে, EFL Cup এবং EFL Trophy। ফুটবল লিগের অপারেশন কেন্দ্র প্রেস্টন-এ, আর তার বাণিজ্যিক অফিস লন্ডনে অবস্থিত।

This version keeps the template codes (, , and URLs) as they are, and translates everything else into Bengali.

আরও দেখুন 
১৯১৯–২০ গিলিংহাম এফ.সি. মৌসুম

বহিঃসংযোগ 
 History of football kit by club
 The Football League official website
 RSSSF Football League archive, 1888-

ইংরেজ ফুটবল প্রতিযোগিতা
১৮৮৮-এ প্রতিষ্ঠিত
ইংল্যান্ডের ফুটবল লিগ
ইংরেজ ফুটবল লিগ
১৮৮৮-এ ইংল্যান্ডে প্রতিষ্ঠিত
ফুটবল লিগ দ্বিতীয় বিভাগ

১৮৯২ সাল থেকে ১৯৯২ সাল পর্যন্ত ফুটবল লিগ দ্বিতীয় বিভাগ ছিল ইংরেজ ফুটবলের দ্বিতীয় সর্বোচ্চ বিভাগ।

১৯৯২-৯৩ সালে দ্য ফুটবল লিগ থেকে পৃথক হয়ে প্রিমিয়ার লিগ (পূর্বে যা ছিল ফুটবল লিগ প্রথম বিভাগ) প্রতিষ্ঠার পর ফুটবল লিগ দ্বিতীয় বিভাগ ইংরেজ ফুটবলের তৃতীয় বিভাগ এবং ফুটবল লিগের দ্বিতীয় বিভাগ হিসেবে প্রতিষ্ঠিত হয়। এভাবে ২০০৩-০৪ মৌসুম পর্যন্ত ফুটবল লীফ দ্বিতীয় বিভাগ চলে আসছিল। এরপর ফুটবল লিগের পুনর্গঠন করা হয় এবং ২০০৪-০৫ মৌসুমের শুরুতে ফুটবল লিগ দ্বিতীয় বিভাগ বাদ দিয়ে সমমানের ফুটবল লিগ ওয়ান প্রতিষ্ঠা করা হয়। তবে এটি এখনো ইংরেজ ফুটবলের তৃতীয় সর্বোচ্চ বিভাগ।

ইংরেজ ফুটবল প্রতিযোগিতা
গোল্ডেন লায়ন

গোল্ডেন লায়ন ভেনিস চলচ্চিত্র উৎসবের সর্বোচ্চ পুরস্কার। পুরস্কারটি আয়োজক কমিটি ১৯৪৫ সালে প্রচলন করেন।

গোল্ডেন লায়ন বিজয়ীদের তালিকা

তথ্যসূত্র 

চলচ্চিত্র পুরস্কার
ভেনিস চলচ্চিত্র উৎসব
আন্তর্জাতিক চলচ্চিত্র পুরস্কার
সেরা চলচ্চিত্র পুরস্কার
ইতালীয় চলচ্চিত্র পুরস্কার
পুরস্কার অনুযায়ী চলচ্চিত্রের তালিকা
হ্যারি স্ট্যাফোর্ড

হ্যারি স্ট্যাফোর্ড () ছিলেন একজন ইংরেজ ফুটবল খেলোয়াড়। ১৮৯৬ সালে হ্যারি ক্রিউ আলেকজান্দ্রা ফুটবল ক্লাব থেকে নিউটন হিথ দলে যোগদান করেন পরে যেটি ম্যানচেস্টার ইউনাইটেড নামে পরিচিতি পায়। নিউটন হিথের অধিনায়ক থাকাকালে দলটি ঋণের ভারে জর্জরিত ছিল। তাই স্ট্যাফোর্ড অর্থ সংগ্রহে নেমেছিলেন। কিংবদন্তি অনুসারে একদিন তার কুকুর এক ধনী ব্যবসায়ী জন হেনরি ডেভিসের দিকে ছুটে যায়। ডেভিস কুকুরটিকে পছন্দ করেন এবং এর মালিকের সাথে কথা বলেন। স্ট্যাফোর্ড ডেভিসের সাথে কথা প্রসঙ্গে তিনি কোন ক্লাবে খেলেন এবং ক্লাবের ঋণ সম্পর্কে জানিয়েছিলেন। ডেভিস তখন ক্লাবটি কিনে ঋণমুক্ত করার সিদ্ধান্ত নেন।

স্ট্যাফোর্ড ১৯০৩ সালে অবসর গ্রহণ করেন।

তথ্যসূত্র

ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ক্রু অ্যালেক্সান্ড্রা ফুটবল ক্লাবের খেলোয়াড়
সাউথপোর্ট ফুটবল ক্লাবের খেলোয়াড়
১৮৬৯-এ জন্ম
১৯৪০-এ মৃত্যু
ইংরেজ ফুটবল লিগের খেলোয়াড়